NaiveNeuron/SloPal huggingface dataset:
Jurinová, Erika, podpredsedníčka NR SR (2014-10-15):
Ďakujem pekne. Ono som to možno naznačila, naznačila som to aj v tej oblasti, keď som hovorila, že to celoplošné financovanie tohto projektu. Možno aj tým by sa bol prejavil väčší záujem o riešenie aj tejto problematiky. Mne je jasné, že cieľová skupina sú nezamestnaní mladí. Ale ako nemôžeme sa skrývať pred problémom, že najväčšiu časť nezamestnaných mladých, bohužiaľ, tvorí rómska komunita. Takže naozaj súvislosť s tým, že celoplošné zadelenie tohto príspevku nevidím ako veľmi vhodné, vzhľadom na to, že existujú regióny, kde teda samozrejme je tá rómska populácia vyššia, aby sme proste posilňovali finančne firmy, ktoré sú v Bratislave, teda kde je tá zamestnanosť naozaj najnižšia. Ďakujem.
Laurenčík, Milan, podpredseda NR SR (2022-03-23):
Poslednú faktickú poznámku má pán poslanec Marek Šefčík, nech sa páči.
Bugár, Béla, podpredseda NR SR (2017-05-09):
Nech sa páči, samozrejme, musíte aj odôvodnenie prečítať.
Laššáková, Jana, podpredsedníčka NR SR (2014-09-10):
Pán poslanec Chren, nech sa páči.
Hrušovský, Pavol, podpredseda NR SR (2011-03-22):
Hlasujeme o návrhu prerokovať zákon v druhom čítaní. (Hlasovanie.) 146 prítomných, 78 za návrh, 3 proti, 65 sa zdržalo. Národná rada návrh schválila. Prosím ďalší návrh.
V. Veteška, podpredseda NR SR: (2006-09-06):
Teraz žiadam pána poslanca Madeja, ktorého určil navrhnutý gestorský výbor, aby predniesol svoju spravodajskú správu. Nech sa páči.
B. Bugár, podpredseda NR SR: (2005-09-21):
(Hlasovanie.) Prítomných je 81 poslancov, za 79, zdržal sa 1, nehlasoval 1. Konštatujem, že aj toto uznesenie sme schválili. Prosím pani poslankyňu Laššákovú, aby uvádzala hlasovania k vládnemu návrhu zákona, ktorým sa mení a dopĺňa zákon č. 328/1991 Zb. o konkurze a vyrovnaní v znení neskorších predpisov (tlač 1272). (Hlasovanie o vládnom návrhu zákona, ktorým sa mení a dopĺňa zákon č. 328/1991 Zb. o konkurze a vyrovnaní v znení neskorších predpisov a o doplnení zákona č. 7/2005 Z. z. o konkurze a reštrukturalizácii a o zmene a doplnení niektorých zákonov , tlač 1272.)
P. Paška, predseda NR SR: (2008-05-21):
(Hlasovanie.) 141 prítomných, 23 za, 108 proti, 8 sa zdržalo, 2 nehlasovali. Body 6, 7 sme neschválili.
A. Belousovová, podpredsedníčka NR SR: (2008-04-01):
Dávam slovo teraz spravodajkyni, ktorú určil navrhnutý gestorský výbor, výbor pre vzdelanie, mládež, vedu a šport, pani poslankyni Oľge Nachtmannovej.
Grendel, Gábor, podpredseda NR SR (2023-06-20):
Vyhlasujem rozpravu za skončenú. Chce v záverečnom slove vystúpiť pani navrhovateľka? Asi nie. Poprosím ju, aby netelefonovala v rokovacej sále. Pán spravodajca? Nie, tak isto, takže prerušujem rokovanie o tomto bode programu. Nasleduje druhé čítanie o návrhu poslancov Petry Krištúfkovej, Miloša Svrčeka a Jozefa Šimka na vydanie zákona, ktorým sa mení a dopĺňa zákon č. 544/2010 o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov. Návrh zákona je pod tlačou 1605, spoločná správa výborov má tlač 1605a. Dotácie v pôsobnosti ministerstva práce. Dávam slovo pani poslankyni Petre Krištúfkovej, aby návrh zákona odôvodnila. (Rokovanie o návrhu poslancov Národnej rady Slovenskej republiky Petry Krištúfkovej, Miloša Svrčeka a Jozefa Šimka na vydanie zákona, ktorým sa mení a dopĺňa zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov , tlač 1605.)
Ďuriš Nicholsonová, Lucia, podpredsedníčka NR SR (2018-10-18):
Teraz otváram možnosť prihlásiť sa do rozpravy k tomuto bodu ústne. Končím možnosť prihlásiť sa do rozpravy. Neprihlásil sa nikto. Týmto vyhlasujem všeobecnú rozpravu k tomuto bodu za skončenú. Pán navrhovateľ, máte možnosť zaujať stanovisko v rámci záverečného slova. Pán spravodajca, nech sa páči.
Glváč, Martin, podpredseda NR SR (2018-02-15):
Ďakujem. Doplňujúca otázka? Nie. Ďalšia otázka je od pani poslankyne Cigánikovej na ministra zdravotníctva Tomáša Druckera a znie: „Vážený pán minister, chladiace veže v Atómovej elektrárni V1 v Bohuniciach sú technologicky náročné stavby a ich búranie stojí 9 mil. eur. Ako je možné, že búranie nedokončenej nemocnice Rázsochy má stáť až 17 mil. eur? Nezdá sa vám, že je to veľa? Čo je na tom drahšie ako búranie elektrárne?“ Nech sa páči.
Ďuriš Nicholsonová, Lucia, podpredsedníčka NR SR (2017-02-07):
S reakciou na faktické, pani poslankyňa Jurinová, nech sa páči.
Gibalová, Monika, poslankyňa NR SR (2011-07-08):
... a aj s rodinnými príslušníkmi... (Prerušenie vystúpenia predsedajúcim.)
Kiššová, Jana, poslankyňa NR SR (2015-02-11):
Ďakujem pekne za slovo. Ja sa chcem, pán kolega, poďakovať, že ste priniesli takýto návrh zákona do parlamentu, preto, lebo tí neplatiči sú naozaj veľký problém. Naozaj sú veľký problém a ja som rada za každý návrh, ktorý sem príde do tejto snemovne, ktorý by problém s neplatičstvom mal riešiť, a tých návrhov zákona – či už lepších, alebo horších – je tu neúrekom. Na každej schôdzi nejaké takéto predkladané sú a ja som mimoriadne prekvapená, s akým stoickým kľudom ich SMER všetky zamieta pod koberec. Ako keby tu ten problém neexistoval. Ja sama prichádzam s nejakými návrhmi na opatrenia hneď po vás, pán kolega Hudacký, a ja naozaj chcem z tohto miesta sa prihovoriť za tých ľudí, ktorí ostávajú po firmách, ako je Doprastav a Váhostav. To sú naozaj tisíce ľudí, to sú tisíce živnostníkov, ktorí nemajú peniaze na to, keď už nie na to, aby ďalej fungovali, ani len na to, aby vracali štátu dépeháčku, ktorú sami nedostali zaplatenú. Čiže ja sa rovnako prikláňam k tomu a chcem poprosiť pekne, aby, keď už aj neschválite tieto zákony, tieto návrhy zákonov, aby ste sa nad tými neplatičmi, ktorí sú systémovými neplatičmi, zamysleli a prišli aspoň s vlastnými návrhmi, keď už teda odmietate programovo podporovať tie naše. Ďakujem.
Grendel, Gábor, podpredseda NR SR (2022-03-30):
S reakciou na faktické poznámky pán poslanec Zahorčák.
P. Paška, predseda NR SR: (2010-03-09):
Sme v treťom čítaní . Otváram rozpravu. Nikto sa nehlási. Vyhlasujem rozpravu za skončenú a budeme hlasovať.
Jurinová, Erika, podpredsedníčka NR SR (2012-10-25):
Kolega má pripomienku, že ste veľmi rýchlo rozprávali. Ďakujem. Ďakujem, pán poslanec. Dávam slovo spoločnému spravodajcovi z výboru pre verejnú správu a regionálny rozvoj poslancovi Tiborovi Glendovi. Pán navrhovateľ, nesedíte na správnom mieste.
Blaha, Ľuboš, poslanec NR SR (2015-05-07):
Dovoľte mi iba pripomenúť, že o 12.00 hod. máme v miestnosti výboru výbor s podpredsedom vlády Vážnym o čerpaní eurofondov. Ďakujem.
B. Bugár, podpredseda NR SR: (2004-03-11):
Vážení páni členovia grémia poslaneckého, vás chcem informovať, že by bolo potrebné už teraz sa zísť, lebo k tomuto bude rozprava, už je prihlásený 1 pán poslanec písomne a, ako som dostal informáciu, ústne ďalší. Takže pán predseda Národnej rady vás prosí, aby členovia grémia sa zišli tu vzadu za rokovacou sálou už teraz. Ďakujem pekne. Prosím teraz povereného člena výboru pre obranu a bezpečnosť poslanca Lajosa Ladányiho, aby podal informáciu o výsledku prerokovania tohto návrhu v jednotlivých výboroch. Nech sa páči. L. Ladányi, poslanec: Ďakujem. Vážený pán predsedajúci, vážený pán minister obrany, vážené pani poslankyne, páni poslanci, dovoľte mi, aby som predniesol správu výborov Národnej rady Slovenskej republiky o výsledku prerokovania návrhu na vyslanie príslušníkov ozbrojených síl Slovenskej republiky do operácie ISAF v Afganistane (tlač 588). Výbor Národnej rady Slovenskej republiky pre obranu a bezpečnosť ako gestorský výbor k návrhu na vyslanie príslušníkov ozbrojených síl Slovenskej republiky do operácie ISAF v Afganistane podáva Národnej rade Slovenskej republiky túto správu výborov Národnej rady Slovenskej republiky. Predseda Národnej rady Slovenskej republiky svojím rozhodnutím č. 610 z 18. februára 2004 pridelil návrh na vyslanie príslušníkov ozbrojených síl Slovenskej republiky do operácie ISAF v Afganistane na prerokovanie týmto výborom: Zahraničnému výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť ako gestorskému. Oba výbory súhlasili s návrhom a odporúčajú Národnej rade Slovenskej republiky vysloviť súhlas podľa čl. 86 písm. k) Ústavy Slovenskej republiky s návrhom na vyslanie príslušníkov ozbrojených síl Slovenskej republiky do operácie ISAF v Afganistane. Výbor Národnej rady Slovenskej republiky pre obranu a bezpečnosť schválil návrh na uznesenie Národnej rady Slovenskej republiky, ktoré vám uvediem. Návrh uznesenia Národnej rady Slovenskej republiky z dnešného dňa k návrhu na vyslanie príslušníkov ozbrojených síl Slovenskej republiky do operácie ISAF v Afganistane. „Národná rada Slovenskej republiky podľa čl. 86 písm. k) Ústavy Slovenskej republiky vyslovuje súhlas s vyslaním príslušníkov ozbrojených síl Slovenskej republiky do operácie ISAF v Afganistane v počte do 17 osôb.“ Prosím, pán predsedajúci, aby ste otvorili rozpravu.
Glück, Richard, poslanec NR SR (2024-02-16):
Ďakujem pekne. V prvom rade, pán kolega, ďakujem za slušný príspevok. Chcel by som sa vás však opýtať, nakoľko mám pocit, že máte tendenciu vykresľovať osobu generálneho prokurátora ako nejakého všemožného pána, faktom však je, že o všetkých rozhodnutiach, alebo teda o rozhodnutiach podľa § 363 nerozhoduje len generálny prokurátor, rozhodujú o tom prokurátori trestného úseku na Generálnej prokuratúre. Faktom je, že generálny prokurátor ich podpisuje. V ďalšom hovoríte, že podľa vás nie je správne, že generálny prokurátor v zmysle dnešnej úpravy môže zrušiť rozhodnutie prokurátora alebo policajta, ktorým bol porušený zákon. Ako potom chcete, pán kolega, docieliť, aby súd mohol náležitým spôsobom rozhodnúť vo veci, keď v prípravnom konaní boli urobené značné chyby? A nie je ani pravdou to, že po aplikácii § 363 je tá vec v koši. Môže sa začať v konaní nanovo, odstránia sa chyby a takýmto spôsobom sa môže na súde rozhodnúť tak, aby sme neboli svedkami ospravedlnení ministerstva spravodlivosti a to, že sa budeme musieť odškodňovať osobám, ktorým boli porušené zákonné, ktorým boli porušené práva obvinených v trestných konaniach. Ďakujem.
Ďuriš Nicholsonová, Lucia, podpredsedníčka NR SR (2017-03-22):
Ďakujem veľmi pekne. Ja by som chcela ctené dámy a ctených pánov informovať a pripomenúť vám to, že pred časom vám prišla do mailboxov pozvánka na zajtrajšiu konferenciu, ktorú organizujem ja, pán poslanec Budaj a pán poslanec Kresák v priestoroch kinosály od 11.30. Je to pod názvom Zrušme Mečiarove amnestie, osloboďme spravodlivosť. Budeme tam premietať aj film Únos. V kinosále. Takže kto ste ho nevideli, príďte. Ale bude tam aj diskusia s odborníkmi na ústavné právo. Budú reagovať vo svojich prejavoch na aktuálne vzniknutú situáciu, to znamená na koaličný návrh, na pripomienky opozície, čo sa stane, keď budú zapracované. Budete sa môcť pýtať odborníkov na ústavné právo, ktorí sú naozaj zoširoka. Nie sú to len signatári tej výzvy. Takže všetkých vás veľmi pekne prosím, aby ste v čo najväčšom počte prišli. Budú tam tí, čo neprídu kvôli odborníkom na ústavné právo, budú tam aj herci ako Maroš Kramár a ďalší. Ďakujem.
Ďuriš Nicholsonová, Lucia, podpredsedníčka NR SR (2018-05-25):
Ďakujem pekne, pani spravodajkyňa. Otváram všeobecnú rozpravu. Písomne sa do rozpravy neprihlásil nikto, ale registrujem, že chce vystúpiť pán navrhovateľ.
Matovič, Igor, poslanec NR SR (2014-12-12):
Pán minister Počiatek, ja by som vám skúsil tak zosumarizovať podnikanie sociálnych demokratov v praxi. Existuje jedna firma v Košiciach, volá sa Komed, s. r. o., má jedného zamestnanca a majiteľom je Pavol Paška, je schopná vygenerovať ročný zisk 350-tisíc eur, to je na staré koruny 10,5 mil. korún, s jedným zamestnancom. Potom existuje ďalšia firma, ktorá sa volá SkyToll, ktorej vy ste urobili, dohodili kšeft, ktorý už bol predražený o 200 mil. eur, a dohodili ste jej kšeft, kde je schopná spraviť ročný zisk na jedného zamestnanca iba 200-tisíc. Je slabšia. Povedzme, že je slabšia ako tá Paškova jedna zamestnankyňa. 200-tisíc eur na jedného zamestnanca, to je 6 mil. korún na jedného zamestnanca. Len sranda je, že tých zamestnancov má dvesto, tým pádom urobí ročný zisk 42 mil. eur čistého, podotýkam. Čistého! Super ryža. Čiže to je druhá, to je druhá firma v réžii sociálnych demokratov na Slovensku. A tretia je, keď teda bavíme sa na túto tému, tak je to firma Fleetpay. Dnes teda už je, už sa volá Paywell. Nemusíme sa tváriť, že to je niečo iné. Tam dvaja zamestnanci sú schopní urobiť jedna celá, pardon, každý 1,8 mil. eur. Čiže toto je úplne naozaj ten poklad, príklad podnikania sociálnych demokratov. Keď tam kolega Blaha v rohu, ktorý tu obviňuje zbohatlíkov, oligarchov, kapitalistov, tak mal by si pozrieť na tento príklad, na SkyToll, Fleetpay, Komed, toto sú tri firmy s vami spojené, kolega Blaha, neukazujte na kolegu Počiatka, tak ten by sa mal potom zamyslieť nad tým, že čo kritizuje. Vy ste vygenerovali tu firmy, ktoré sú schopné zarábať milióny, milióny na jedného zamestnanca, a ostatní živnostníci a podnikatelia hrdlačia na to, aby vy ste to mohli... (Prerušenie vystúpenia časomerom. Potlesk.)
Danko, Andrej, predseda NR SR (2018-01-30):
Ďakujem predsedovi mandátového a imunitného výboru za podanie informácie. Otváram rozpravu o tomto bode programu. Pýtam sa, či sa niekto chce prihlásiť do rozpravy. Ak nie, uzatváram možnosť prihlásenia do rozpravy. Vyhlasujem rozpravu za skončenú. Predseda mandátového a imunitného výboru predniesol návrh uznesenia Národnej rady. Dávam o tomto návrhu uznesenia hlasovať. (Hlasovanie o návrhu uznesenia k informácii Mandátového a imunitného výboru Národnej rady Slovenskej republiky o nastúpení náhradníčok na zaniknuté mandáty poslancov Národnej rady Slovenskej republiky .) Prezentujme sa a hlasujme. (Hlasovanie.) Prítomných 131 poslancov, za 131. Konštatujem, že sme schválili uznesenie o nastúpení náhradníčok. Teraz prosím pani Elenu Červeňákovú a pani Natáliu Milanovú, aby sa dostavili do rokovacej sály, pristúpime k sľubu poslankýň . Chcem pripomenúť, že poslanec skladá sľub tak, že po verejnom prečítaní textu sľubu položí pravú ruku na ústavu, povie slovo sľubujem a podá ruku predsedovi Národnej rady. Poslanec svojím podpisom potvrdí zloženie sľubu. Prosím pani Elenu Červeňákovú a pani Natáliu Milanovú, aby pristúpili pred rečnícke miesto a zložili Ústavou Slovenskej republiky predpísaný sľub. Prosím teraz podpredsedu Národnej rady Bélu Bugára, aby prečítal text sľubu. Zároveň prosím prítomných, aby počas skladania sľubu, stáli. Ďakujem.
B. Bugár, podpredseda NR SR: (2003-02-06):
B. Hanzel, poslanec: Vážený pán predsedajúci, členovia vlády, pani poslankyne a páni poslanci. Dnešné rozhodovanie nie je rozhodovaním o politickej príslušnosti a lojalite k stranám. Dnes rozhodujeme oficiálne o vyslaní vojenskej jednotky do vojny. Dnes rozhodujeme o tom, či bude opäť vojna a či sa opäť budú zabíjať ľudia. Nikto z nás nepochybuje, že režim Saddáma Husajna je diktátorský, nehumánny, krutý a militantný. Všetci však vieme, že bomby sa nedajú zhadzovať len na hŕstku Husajnových verných, ale že budú zabíjať nemilosrdne všetko, čo sa im pripletie do cesty, a to budú nielen Husajnovci, ale i vojaci z rozkazu, z donútenia a taktiež civilné obyvateľstvo, starí ľudia, ženy a deti. Bude sa ničiť krajina, hospodárstvo a nie sú vylúčené ani veľké ekologické katastrofy obrovského rozsahu. Vážené kolegyne a kolegovia, som za riešenie problému Iraku. Som za zmenu systému na demokratický systém. Som za pomoc irackému ľudu, ale vojna nie je pomocou. Vojna je vždy prehrou ľudstva. Vojna nikdy nič nerieši. Vojna znamená len ďalšie ohromné utrpenie, hrôzu, slzy, matky bez detí a deti bez otcov. Nemáme morálne právo ako morálni ľudia rozhodnúť o začiatku vojny kdekoľvek na svete. Máme právo rozhodnúť o sankciách, o odpore, o podpore opozície v krajine, ale nie o zabíjaní. A my dnes nerozhodujeme len o vyslaní vojakov do Iraku, my dávame súčasne súhlas vojne. Vážené pani poslankyne, páni poslanci, dovoľte, aby som apeloval na váš zdravý rozum a humánne cítenie. Nie je ľudské riadiť sa matematickým výpočtom, čo nám to prinesie, i keď chápem počin vlády aj to, prečo koná, ako koná. Predstavte si však, že by takto z nejakého dôvodu rozhodovali iní o nás a niekto niekde na svete by rozhodol, aby nás, naše rodiny zasypali bombami, pretože... Nejaký dôvod by sa už našiel. Preto vás žiadam, panie kolegyne a kolegovia, aby ste v tomto hlasovaní hlasovali tak, ako máte, podľa svojej cti a svojho svedomia, za život, za mierové riešenie nielen tohto problému, ale i problémov budúcich na našej zemeguli, lebo verte, toto nie je posledná vojna pod pláštikom antiterorizmu, toto je len začiatok nového prerozdelenia sveta. Akokoľvek sa rozhodnete, hlasujte tak, aby ste sa vždy mohli pozrieť do očí svojim spoluobčanom a svojim deťom. Ďakujem. (Potlesk.)
Martvoň, Anton, poslanec NR SR (2015-05-15):
Ďakujem pekne. No, pán poslanec Hlina, no celé vaše vystúpenie bolo dosť tragikomické. Vy, čo tu hovoríte o nejakej hlúposti ako zákone, no však áno, hlúposťou je ten zákon, čo ste vy priniesli s tými priestupkami, čo pôjde potom a to si vychutnám. Vy hovoríte o nejakej spoluzodpovednosti, čo máte v klube. Ja som tú vašu spoluzodpovednosť včera videl, keď ste štvrtinu dňa presedeli na mieste pána Kvasničku. Čo už sa chystáte zaujať miesto pána Kvasničku vedľa Paľa Zajaca, pán Hlina? No, mňa akože celkom poteší, že mňa kritizuje človek, ktorý, samozrejme, vozí veci z Číny, však to sa dalo čakať, že tu pán Hlina vystúpi a bude tvrdiť, aký je náš návrh zlý. My sme ale nikde nepovedali, že my sme prebrali doslovnú úpravu z Francúzska. To sme nikdy nepovedali. Ja to tu aj uvádzam. Francúzi to majú širšie upravené. My sme prišli s vlastným návrhom, ktorý to upravuje užšie, a to, že chceme postihovať to, čo pán Hlina nepochopil, tých, čo do výrobkov úmyselne montujú tie kazítka alebo to softvérovo úmyselne skracujú. To chceme postihovať. Zároveň v podstate, aby to pán Hlina lepšie pochopil, že proste my tu akože nejakých, tvrdí, akože mimozemšťanov, viete, mnohí ľudia si mysleli, keď chodili na farmu k pánovi Hlinovi, že má tam toho diviaka legálne, že všetko je v poriadku. No ale, čuduj sa svete, nikoho nenapadlo, že Hlina má ešte diviaka na farme nelegálne. Tiež to nikoho nenapadlo, a máme to tu. To je podobne ako s týmito kazítkami. Je to niečo, čo niekto tvrdí, že je to konšpiračné, ale je to tu a je otázka času, kedy to už aj odborníci dokážu, keďže už budú mať na to aj právny základ. Toľko, pán Hlina. A to, čo vy mňa kritizujete, viete, spýtajte sa vášho asistenta, z akej učebnice učí, dozviete sa, že spoluautorom tej učebnice som aj ja. Čiže vyprosujem si, aby ste vy kritizovali moju odbornosť, zvlášť, keď viacerí asistenti niektorých poslaneckých klubov, kde ste bol aj vy kedysi, boli mojimi študentami, pán Hlina. Čiže nebuďte smiešny. Moju odbornosť posudzujú iní ľudia, ktorí našťastie nie sú takíto podržtaškári, ako ste vy, ktorí sa klaňali... (Prerušenie vystúpenia časomerom.)
Paška, Pavol, predseda NR SR (2014-03-18):
Ďakujem pekne. Budeme teraz hlasovať o návrhoch. Budeme hlasovať, pán poslanec Frešo dal návrh o presunutie bodu 23 na ďalšiu schôdzu. (Hlasovanie.) 141 prítomných, 49 za, 87 proti, 5 sa zdržali. Návrh sme neschválili. Pán poslanec Kadúc žiada tento bod preložiť na koniec schôdze. (Hlasovanie.) 140 prítomných, 48 za, 87 proti, 3 sa zdržali, 2 nehlasovali. Návrh sme neschválili. Pán predseda výboru Huba žiada vládu o predloženie správy o plnení Národnej stratégie rozvoja do 31. marca tak, ako to vyplýva z uznesenia. (Hlasovanie.) 141 prítomných, 57 za, 69 proti, 13 sa zdržalo, 2 nehlasovali. Pán predseda, chcem vás ubezpečiť, že keďže máme platné uznesenie, budem komunikovať s vládou, aby sme mali tento materiál k dispozícii. Pán poslanec Mičovský žiada, aby pán prezident predniesol správu o stave republiky najneskoršie do 28. marca. (Hlasovanie.) 138 prítomných, 23 za, 3 proti, 100 sa zdržalo, 12 nehlasovalo. Ale, samozrejme, pán poslanec, ak pán prezident prejaví záujem vystúpiť v Národnej rade, keďže má na to právo, môže tak učiniť kedykoľvek. Pán poslanec Hraško žiada od ministra školstva správu o aktuálnom stave fungovania centier voľného času. (Hlasovanie.) 142 prítomných, 60 za, 14 proti, 68 sa zdržalo. Tento návrh sme neschválili. Pán poslanec Mikloško navrhuje spojiť rozpravu pri bodoch 21 a 22. (Hlasovanie.) 139 prítomných, 135 za, 3 sa zdržali, 1 nehlasoval. Návrh sme schválili. Pán poslanec Simon žiada od ministra životného prostredia správu o..., teraz, pán poslanec, o... To je to predloženie alebo teda umožnenie ukončenia geologického prieskumu? (Súhlasná reakcia pléna.) (Hlasovanie.) 136 prítomných, 53 za, 3 proti, 80 sa zdržalo. Návrh sme neschválili. Pán poslanec Hlina žiada od pána ministra spravodlivosti správu o pôsobení úžerníckych nebankových spoločností na Slovensku. (Hlasovanie.) 141 prítomných, 138 za, 2 sa zdržali, 1 nehlasoval. Návrh sme schválili. Pani podpredsedníčka Jurinová, neviem, o čom by sme hlasovali, odpovedal som. Ten postup je v súlade so zákonom. (Ruch v sále.) Pán poslanec Matovič žiada, aby sme body 62, 63 zaradili za bod 28. (Hlasovanie.) 141 prítomných, 138 bolo za, 2 sa zdržali, 1 nehlasoval. Návrh sme schválili. Odhlasovali sme všetky návrhy na doplnenie a zmenu programu, budeme hlasovať teraz o návrhu programu 33. schôdze ako celku s prijatými zmenami. (Hlasovanie.) 141 prítomných, 93 za, 4 proti, 43 sa zdržalo, 1 nehlasoval. Schválili sme program 33. schôdze. Chcem vás ešte, dámy a páni, upozorniť, že hlasovať budeme tak ako obvykle, vždy o 11.00 hod. dopoludnia a o 17.00 hod. popoludní, ak Národná rada nerozhodne na niečí návrh inak. Pristúpime teraz k rokovaniu o programe, prvým bodom programu je Vyhlásenie Národnej rady Slovenskej republiky k situácii na Ukrajine, je to tlač pod číslom 950. Poprosím pána predsedu zahraničného výboru, pána Františka Šebeja, aby uviedol tento návrh.
M. Číž, podpredseda NR SR: (2007-02-07):
(Hlasovanie.) Prítomných 131  poslancov, za  návrh 115 poslancov, zdržalo sa 16 poslancov. Konštatujem, že tento návrh sme schválili. Pristúpime teda k tretiemu čítaniu o tomto návrhu zákona. Otváram rozpravu v rámci tretieho čítania. Pýtam sa, či niekto z poslancov chce predložiť návrhy podľa § 85 zákona o rokovacom poriadku? Pokiaľ nie ďakujem, vyhlasujem rozpravu za skončenú. Nech sa páči, pán spravodajca.
Mazurek, Milan, poslanec NR SR (2016-10-26):
Pani poslankyňa, a dnes sú to práve tie vaše mimovládky, tí istí zahraniční agenti, ktorí prijímajú zákony proti slobode slova, chcú posielať ľudí do väzenia za iný názor a každého, s kým nesúhlasíte, nálepkujete: extrémista, fašista, rasista. Teraz máme čakať, že nám začnú vybuchovať autá len preto, že s nami nesúhlasíte a označíte nás za nejakú nálepku? Ďakujem.
V. Veteška, podpredseda NR SR: (2005-12-08):
Budeme pokračovať v poradí deviata otázka, ktorú položil pán poslanec Hrdlička. Je tu prítomný? Nevidím ho. Nie je prítomný, stráca poradie. Pokračujeme. Desiata otázka. Desiata otázka je adresovaná ministrovi financií a položila ju pani poslankyňa Tkáčová: „Vážený pán minister, môžu opozičné návrhy na zrušenie rovnej dane poškodiť pozície SR pri vstupe do eurozóny?“ (Smiech.)
Záhumenský, Marian, poslanec NR SR (2013-10-18):
Ďakujem pekne. Pán kolega Přidal aj pán kolega Poliačik, pokúsim sa to ešte raz zopakovať, čo vlastne je. Podľa dneska platného zákona do 30. 9. 2013 mali byť čipované všetky psy, mačky a fretky. Európska smernica už dávnejšie nariadila čipovať zvieratá, ktoré cestujú. To znamená, že zvieratá, ktoré opúšťajú krajinu, idú buď do členských štátov Európskej únie, alebo mimo členské štáty Európskej únie, a takisto všetky zvieratá, ktoré sú súčasťou komerčného predaja. To znamená, že ak ktosi obchoduje so zvieratami, má povinnosť tie zvieratá čipovať. Súčasne platný zákon do 30. 9. prikazoval začipovať všetky zvieratá. Novela zákona hovorí o tom, že zostáva vlastne smernica v platnosti. Budú sa čipovať len zvieratá spoločenské, to je psy, fretky a mačky, ktoré cestujú alebo sú predmetom komerčného predaja, a ostatné zvieratá budú na dobrovoľnej báze. To znamená, že ľudia sa rozhodnú, či si ich čipovať dajú, alebo si ich nedajú. To je v krátkosti povedané, čo asi ten pozmeňovací návrh hovorí. Ak hovoríme o cenách, o ktorých som hovoril, tak napríklad som sa stretol minulý týždeň s mojimi priateľmi z Mníchova a mi hovorili, že oni čipovali v Mníchove psov za 8 eur. Keby to bolo za 8 eur alebo za 10 eur, tak si myslím, že by bolo veľmi dobré využiť čipovanie preto, aby sme mali evidenciu, všetko, čo sa s tými zvieratami deje, a tých 8 eur by nikoho nezabilo. Ale pokiaľ tam už dáme 30 alebo 50 eur, tak je to skutočne problém a myslím si, že je to nekorektné, tak to musíme postaviť do roviny dobrovoľnosti. A tie psy, mačky a fretky, ktoré necestujú, nepredávajú sa, nie sú na komerčnej báze, tak bude na majiteľovi, či sa rozhodne toho psa alebo to zvieratko si nechať načipovať. Ak sa mu náhodou niekedy stratí, podľa čipu sa ľahšie bude identifikovať, komu patrí a tak ďalej. Čiže toto je asi v krátkosti celé, čo som k tomu chcel povedať. Ďakujem pekne.
Matovič, Igor, poslanec NR SR (2011-06-30):
Pán kolega Jurčík, môžem ti teda dopredu povedať, že jednoznačne s tvojím pozmeňovákom nesúhlasím a v žiadnom prípade nebudem za neho hlasovať, alebo teda budem hlasovať proti jeho prijatiu. Lebo títo ľudia sa vyskytli, keď to tak môžem povedať, v bytoch, ktoré teda, dobre, možno spadajú pod nejaký iný režim, platia možno nižšie nájomné, ale to je chyba nás, chyba zákonodarcu. A túto chybu, ak nejakú sme urobili a chceme ju napraviť, tak myslím si, že je rozumné a ľudské ju naprávať postupne. A preto návrh, ktorý je v zákone alebo v novele zákona alebo teda v návrhu zákona, kde sa nájomné zvyšuje ročne o 20 %, si myslím, že tieto ľudské parametre spĺňa. Zvýšiť nájomné z roka na rok o 100 % je neľudské. A preto určite tento návrh nepodporím.
Kuriak, Milan, poslanec NR SR (2023-05-10):
Ďakujem za slovo. Kolega Janko, teší ma, že taký človek ako ty, že skutočný lesník, skutočný ochranár, nie ochranár od stola, ale skutočný, ktorý pozná les, človek, ktorý roky pôsobil v tejto sfére, určite si z poslancov v tomto pléne človek a odborník, neviem, či najlepší a najviac poz... človek, ktorý najviac pozná problematiku lesníctva, poľovníctva a týchto tém. Naviac okrem toho, že si roky pôsobil v štátnych lesoch, ale predtým aj určite, určite ako bežný lesník, hospodár, tak okrem toho si pôsobil aj na ministerstve pôdohospodárstva, takže poznáš túto problematiku aj z tejto strany a určite, určite tvoje slovo má omnoho väčšiu váhu ako slovo tu napríklad odborníka na všetko poslanca Suju, ktorý ako poľovník zastupuje a obhajuje práve tých, tých poľovníkov na džípoch, obhajuje poľovníkov v tých oteplených posedoch. To nie sú v mojich očiach poľovníci, ale to sú pytliaci. A potom chodia, ako som spomenul predtým, po výstavách a chvália sa s trofejami. Ja niektorých poľovníkov na Orave poznám, čo ani po lese nevedia chodiť, lebo tak ako naštartujú tie svoje džípy pri svojich vilách, domoch alebo niektorí pri bytovkách, tak sa odvezú, odvezú sa do poľovníckeho revíru a podľa mňa je aj urážka, že títo si hovoria, že sú poľovníci. Nie sú to poľovníci, sú to pytliaci, ktorí vyhnali bežných, poctivých poľovníkov z lesov. A teraz prišiel čas, aby práve títo poľovníci... (Prerušenie vystúpenia časomerom.)
Laššáková, Jana, podpredsedníčka NR SR (2015-06-23):
Pán poslanec Martvoň, nech sa páči.
Hlina, Alojz, poslanec NR SR (2012-05-04):
Ďakujem pekne. Dovoľte aj mne niečo povedať k tejto zrážke titanov. Naozaj som to tak vnímal, že boli to vcelku živé vystúpenia. Pán premiér hovorí a dobre identifikuje, že má splniť diabolský plán a potrebuje rast. Vy ste tu neboli, keď ja som v mojom príspevku hovoril, že budem v mojom druhom príspevku hovoriť, koľkokrát sa vyskytuje slovo tvorivosť v programovom vyhlásení vlády a aké je sú kľúčové slová pre tretie tisícročie motivácia a rast a rast. Použijem trošku športovej terminológie. Potrebujete motivovaný tím, potrebujete motivovanú spoločnosť. My budeme mať teraz kapitána Cháru, aj vy ste vcelku dobrý kapitán, obzvlášť pri tej mizérii, čo tu máme. Ale nerozumiem jednej veci a pýtam sa, prečo máte a si necháte tráviť studňu. Pýtam sa: Neexistuje odborník na hospodárstvo, ktorý neprenajíma svoj dom niekomu z Penty? Neexistuje odborník na zdravotníctvo, ktorý nepracoval v Pente? Musíte provokovať s coca-colou? Keď chcete mať motivovaný tím, nemôžete brzdiť. A ja sa pýtam, pán premiér, keď to viete, prečo brzdíte. Vcelku viete presvedčiť. Aj z toho vášho vystúpenia asi budete vedieť aj motivovať. Čiže preto obzvlášť tomu nerozumiem. Naozaj tomu nerozumiem, prečo si necháte tráviť studňu a v ľuďoch a v spoločnosti necháte tú skepsu a rezignáciu, že sa nič nemení a nezmení. Ďakujem. (Potlesk.)
Kollár, Jozef, poslanec NR SR (2010-12-08):
Ako tretí pozmeňujúci návrh podal pán poslanec Ondruš. Dajte, prosím, hlasovať o tomto návrhu.
Pellegrini, Peter, predseda NR SR (2023-11-16):
Pán poslanec Pročko.
Potocký, Milan, poslanec NR SR (2022-05-10):
Pán poslanec, zavádzate ako vždy. Vy ste tu naznačil, že tá špeciálna volebná komisia môže chodiť po osadách alebo rôznych obciach, ako sa jej zachce, od domu k domu, tak ste to hovorili. Ale pritom je evidentné, keď si prečítate návrh tohto zákona, že tá špeciálna komisia môže ísť len k voličom, ktorí požiadali o špeciálny spôsob hlasovania, a to najneskôr v posledný pracovný deň pred dňom konania volieb. Keď to bude v obci päť ľudí, ktorí o takúto žiadosť požiadajú a prejavia záujem, tak pôjdu k piatim ľuďom. Ak to urobí sto ľudí, pôjdu k sto ľuďom. Nebude to ľubovoľné, nebude to na tých členoch špeciálnej volebnej komisie, že pôjdu, za kým oni chcú. Budú môcť len, budú na volebných komisiách okrskových, budú špeciálne zoznamy, ktorí ľudia o to požiadali, títo ľudia budú evidovaní a tieto počty hlasov s ľuďmi, ktorí požiadali o špeciálny spôsob hlasovania, budú musieť sedieť s počtami lístkov, ktoré boli odovzdané do volebnej prenosnej urny. To je všetko.
Laurenčík, Milan, podpredseda NR SR (2020-06-09):
S reakciou pán poslanec Eduard Kočiš.
Laššáková, Jana, podpredsedníčka NR SR (2016-02-11):
Pani poslankyňa Vášáryová.
Jurzyca, Eugen, poslanec NR SR (2015-02-13):
Ďakujem pekne. Ten projekt má isté riziká z hľadiska udržateľnosti verejných financií. Ten projekt sa zdá mnohým ekonómom čudný z hľadiska jeho udržateľnosti. To znamená, bude financovaný zo zdravotného poistenia a tie peniaze doteraz stačili na to, aby bratislavské nemocnice produkovali stratu. Teraz sa má vytvoriť zisk a ešte aj zaplatiť výstavba nemocnice. Je to teda dosť veľké riziko a hrozí riziko, že investor bude na to reagovať poklesom kvality zdravotnej starostlivosti v tej nemocnici. Aby sa to nestalo, tak si myslím, že v materiáli, ktorý nakoniec bude schválený, by mal byť jasný zoznam parametrov, u ktorých musí nová nemocnica dosiahnuť istú úroveň. Napríklad musí sa zlepšiť z hľadiska počtu pooperačnej úmrtnosti, ukazovateľa pooperačnej úmrtnosti alebo materskej úmrtnosti, alebo počtu nozokomiálnych nákaz, alebo dĺžky čakacích dôb, alebo počtu pooperačných infekcií rán a tak ďalej atď. Takýto zoznam by tam mal byť a malo by byť napísané jasne, že pod istú úroveň tá nová nemocnica nemôže klesnúť tak, aby sa nestalo, že nedostatok peňazí v rámci tohto projektu sa prejaví poklesom zdravotnej starostlivosti, aby nedoplatil na to pacient. Ďakujem.
M. Číž, podpredseda NR SR: (2010-02-10):
Teraz dávam slovo spravodajcovi, ktorého určil navrhnutý gestorský výbor, pánovi poslancovi Ľubovi Petrákovi. Má slovo.
Baláž, Radoslav, poslanec NR SR (2018-10-23):
Ďakujem za slovo, pán predsedajúci. Prosím, aby ste dali hlasovať o tom, že Národná rada sa uzniesla prerokovať uvedený návrh zákona v druhom čítaní.
Grendel, Gábor, podpredseda NR SR (2021-02-24):
Takže pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Paška, Pavol, predseda NR SR (2014-05-29):
(Hlasovanie.) 137 prítomných, 59 za, 78 proti. Tento návrh sme neschválili.
Blaha, Ľuboš, podpredseda NR SR (2023-12-20):
Poprosím o procedurálny návrh pána poslanca, predsedu výboru, Rudolfa Huliaka, nech sa páči.
Danko, Andrej, predseda NR SR (2018-10-16):
Ďakujem. Poprosím, v písomnej podobe, pani poslankyňa. Pán poslanec Zsolt Simon.
Marcinková, Vladimíra, poslankyňa NR SR (2022-12-02):
Ďakujem, pán Kočiš, že ste venovali pozornosť tomuto môjmu návrhu a že ste sa zapojili do rozpravy. Áno, presne tak, ako ste vy vyzdvihli veľmi dôležitý aspekt týchto firemných podnikových škôlok, tak je to práve nielen dostupnosť, že uprednostňujú tých svojich zamestnancov a im vytvárajú priestor pre starostlivosť o deti, ale je to aj tá doba prevádzky, čo som spomínala aj ja v úvodnom slove. Toto je často kameň úrazu napríklad aj u zdravotníkov, o ktorých sa tu často bavíme. Často mi hovoria o tom, že niektoré materské školy vlastne sú pre nich nedostupné z dôvodu toho, kedy otvárajú a zatvárajú svoju prevádzku, alebo v prípade nočných hodín. Čiže tam vieme nabádať aj takéto veľké komplexy poskytujúce služby a zamestnávajúce stovky, tisícky zamestnancov, aby vytvorili priestor pre svojich zamestnancov aj starostlivosťou o deti, lebo sa im to oplatí, lebo si to budú môcť dať ako daňový výdavok. Dnes mi všetci zamestnávatelia, ktorí aj majú veľkoryso firemné škôlky, hovoria, že je to pre nich v podstate stratové a jediné výhody vidia v tom, že zamestnávajú naozaj veľký počet žien a tie ženy sa pomerne skoro vrátia do práce. Takže podľa mňa je to veľmi pragmatická úvaha zo strany nás zástupcov štátu, aby sme vytvárali pre tieto firemné škôlky veľkorysé prostredie, ktoré im umožní rásť.
A. Belousovová, podpredsedníčka NR SR: (2008-02-15):
A slovo má pani poslankyňa Tóthová, nech sa páči.
Kollár, Boris, predseda NR SR (2023-05-24):
Ďakujem. Vyhlasujem rozpravu za skončenú. Chce v rozprave zaujať stanovisko navrhovateľka? Nech sa páči.
Figeľ, Ján, podpredseda NR SR (2014-12-09):
Na vystúpenie pána poslanca Drobu je jedna faktická. Nech sa páči, dve. Končím možnosť ďalších. Helena Mezenská s prvou.
Vons, Peter, poslanec NR SR (2022-06-22):
Teraz pristúpime k hlasovaniu o pozmeňujúcich návrhoch z rozpravy. Dajte, prosím, hlasovať o prvom pozmeňujúcom návrhu poslanca Jozefa Šimka okrem bodov 1, 4, o ktorých nemôžeme hlasovať, nakoľko boli schválené tieto body v predošlom hlasovaní.
Paška, Pavol, predseda NR SR (2014-09-17):
(Hlasovanie.) 85 prítomných, 81 bolo za, 1 sa zdržal, 3 nehlasovali. Máte súhlas, pán spravodajca, budeme hlasovať.
Hrušovský, Pavol, podpredseda NR SR (2011-09-08):
Ďakujem, pán minister, za uvedenie, odôvodnenie návrhu zákona. Teraz poprosím pána poslanca Pada, aby z poverenia výboru pre obranu a bezpečnosť informoval Národnú radu o stanovisku gestorského výboru k predloženému vládnemu návrhu zákona.
Štefanec, Ivan, poslanec NR SR (2014-02-05):
Ďakujem veľmi pekne, pani podpredsedníčka. Vážené kolegyne, vážení kolegovia, dovoľte mi, aby som uviedol návrh zákon č. 461/2003 Z. z. o sociálnom poistení v znení neskorších predpisov. Jedná sa o návrh novely, podľa ktorého sa zvyšuje limit na možnosť pracovať na dohodu pre študentov do 25 rokov na úroveň 200 eur. Vieme, že po zmenách, ktoré urobila súčasná vláda a ktoré postihli najmä úroveň zamestnanosti na Slovensku, sa zmeny týkali vyššieho zodvodnenia prác na dohodu. Počet ľudí, ktorí pracujú na dohodu, klesol zhruba na tretinu. Predtým bol na úrovni 600-tisíc, dnes je o 200-tisíc menej. Postihnuté sú najmä citlivé sociálne skupiny, mladí ľudia do 25 rokov a dôchodcovia. Mám za to, že najmä u mladých ľudí je potrebné podporovať pracovné návyky, aby boli lepšie pripravení na trh práce, aby sme aj zlepšili úroveň zamestnanosti. Na Slovensku máme jednu z najhorších úrovní nezamestnanosti mladých ľudí do 25 rokov. Až každý tretí človek nemá pracovné skúsenosti. Preto je potrebné vytvárať im podmienky jednak zo strany vzdelávacieho systému, ale aj zo strany legislatívy. Preto jeden takýto návrh predkladám. Pripomínam, že keď sa zvýšili dramaticky odvody na práce na dohodu, tak sme vytvorili tlak a navrhovali, aby táto úroveň bola na úrovni 190 eur mesačne, aby sa nemuseli platiť zvýšené odvody pre študentov do 25 rokov, ktorí si zarobia minimálne 190 eur a maximálne 190 eur mesačne. Po tlaku sa stanovila táto úroveň na hranici 155 eur, tento rok sa zvyšuje na 159 eur, a keďže som presvedčený, že túto hranicu je potrebné zvýšiť, navrhujem limit na úrovni 200 eur. Navrhovaná právna úprava nemá žiadny dopad na štátny rozpočet, rozpočty obcí alebo rozpočty vyšších územných celkov a nezakladá nároky na pracovné sily ani žiadne organizačné zabezpečenie. Čo sa týka zamestnanosti aj podnikateľského prostredia, tak som presvedčený, že dopad na tieto oblasti je pozitívny. Preto si vás dovoľujem požiadať o podporu uvedenej novely zákona. Ďakujem pekne.
Bugár, Béla, podpredseda NR SR (2011-07-12):
Prezentujme sa a hlasujme o tomto návrhu. (Hlasovanie.) Prítomných 143 poslancov, za 75, proti 1, 66 sa zdržalo hlasovania, 1 nehlasoval. Konštatujem, že návrh bol schválený.
Pado, Martin, poslanec NR SR (2012-02-29):
Ak dobre čítam pozmeňovací návrh, ktorý máme teraz čerstvo v laviciach, tak tento pozmeňovací návrh mení pozmeňovací návrh, ktorý sme schválili pred hodinou a pol. Skvelé. Ďakujem pekne.
Hrušovský, Pavol, podpredseda NR SR (2010-12-07):
Hlasujeme, páni poslanci, o návrhu, tak ako ho predložil pán spoločný spravodajca, pán poslanec Fedor. (Hlasovanie.) 149 prítomných, 138 za, 8 proti, 2 sa zdržali, 1 nehlasoval. Konštatujem, že Národná rada návrh uznesenia schválila. Teraz pristúpime k hlasovaniu o návrhu na voľbu kandidáta na vymenovanie za generálneho prokurátora Slovenskej republiky , ktorý prerokovávame ako tlač 189, z dôvodu, že v prvom kole voľby nebol zvolený žiaden z dvoch navrhnutých kandidátov. Chcem pripomenúť, páni poslanci a poslankyne, že voľbu vykonáme tak, že pri každom mene a priezvisku kandidáta zakrúžkujeme tú alternatívu, za ktorú hlasujeme, teda „za“, „proti“ alebo „zdržiavam sa“. Prosím teraz všetkých overovateľov, aby sa ujali svojej funkcie, a súčasne ich prosím, aby hlasovali ako prví. (Hlasy v sále.) Pán poslanec Kolesík, hlásite sa? (Nesúhlasná reakcia poslanca.) Nie. Panie poslankyne, páni poslanci, pristúpime k vykonaniu... (Reakcia z pléna.) Pán poslanec Kaliňák. Páni poslanci, prosím, ešte zostaňte v rokovacej sále.
Jurinová, Erika, podpredsedníčka NR SR (2015-11-12):
Dávam slovo teraz druhému prihlásenému rečníkovi pánovi poslancovi Lipšicovi.
Šudík, Tomáš, poslanec NR SR (2020-07-23):
Ja by som taktiež chcel poďakovať pánovi Mazurekovi za jeho skvelý a vecný prejav, ktorý dokonca privolal aj pána Krupu za rečnícky pult, čo je rarita, takže ešte raz ďakujem a verím, že takéto prejavy dáte aj nabudúce. (Potlesk.)
Zmajkovičová, Renáta, podpredsedníčka NR SR (2013-03-26):
Pani poslankyňa Košútová.
Suja, Miroslav, poslanec NR SR (2021-03-31):
Ďakujem za slovo, pán predsedajúci. Programové vyhlásenie vlády hovorí o podpore poľnohospodárov, malých, stredných a ja nevidím nikde v pláne obnovy, že by sa malo napĺňať programové vyhlásenie vlády a akokoľvek sa podporili poľnohospodári. Keď som sa na to pýtal prvýkrát, tak jeden z predsedov výborov, teraz už neviem, ktorý to bol, povedal, že sa budú robiť pozemkové úpravy. Ale opravte ma, ak sa mýlim, pozemkové úpravy sú v rámci rozpočtu tých 30 mil., čo tam bolo dávané, neviem, či je to ďalej, sa to zadržalo, to nemá s plánom obnovy nič spoločné. Tak, tak ako si povedal, my na jednej strane, alebo vy koaliční partneri na jednej strane hovoríte o podpore poľnohospodárov, váš minister hovorí, že keď nebude aspoň miliarda alebo neviem, koľko miliónov to bolo, odstúpi, nakoniec podľa všetkého nevybojoval ani jedno euro. To znamená, že sa to neguje a ostane, hej, keď nevybojoval ani jedno euro. Nerozumiem tomu, lebo na čo je potom to programové vyhlásenie vlády, keď ho absolútne nedodržujete? Teraz máme jedinečnú možnosť. Predseda výboru pre pôdohospodárstvo a životné prostredie jasne dneska povedal, že sú oblasti, ktoré sú postihnuté suchom, tak my sme mohli kľudne do týchto oblastí nasmerovať podporu, aby sa vybudoval závlahový systém, a tým zvýšili potravinovú sebestačnosť. Ale nerobíme to. Tak ide tu o kšeft, aby ste si rozdelili pri iných veciach viac peňazí? Alebo ja nerozumiem potom, lebo ideme proti zdravému sedliackemu rozumu. A ja sa ani nečudujem, že kolegovia z opozície, zo SMER-u to kritizujú.
Pellegrini, Peter, predseda NR SR (2015-11-24):
Ďakujem pekne. Na vaše vystúpenie sú dve faktické poznámky. Končím možnosť prihlásiť sa s faktickými. Ako prvý s faktickou je pán poslanec Lipšic.
Hrnčiar, Andrej, podpredseda NR SR (2019-11-28):
Pán poslanec Poliačik.
Baláž, Radovan, poslanec NR SR (2017-05-18):
Ďakujem za slovo, pán predsedajúci. Vážený pán guvernér, vážené kolegyne, kolegovia, dovoľte mi, prosím, ako určenému spravodajcovi výboru predniesť správu výboru pre financie a rozpočet o výsledku prerokovania Správy o výsledku hospodárenia Národnej banky Slovenska za rok 2016. Správu o výsledku hospodárenia rozhodnutím č. 506 z 29. marca 2017 pridelil predseda Národnej rady výboru pre financie a rozpočet na prerokovanie do 5. mája 2017. Správa bola predložená v zmysle § 39 ods. 5 zákona o Národnej banke Slovenska. Ako gestorský výbor predseda Národnej rady určil výbor pre financie a rozpočet. Uvedenú správu prerokoval výbor a prijal k nej uznesenie č. 143 dňa 4. mája 2017. Uvedený výbor predloženú správu zároveň vzal na vedomie a odporučil Národnej rade Správu o výsledku hospodárenia Národnej banky vziať na vedomie. Zo strany výboru ani poslancov neboli predložené žiadne stanoviská alebo pripomienky. Gestorský výbor schválil uvedenú správu uznesením č. 147 dňa 4. mája 2017 a zároveň ma určil ako spravodajcu výboru. Výbor ma poveril predniesť túto správu výboru na schôdzi Národnej rady a zároveň navrhol Národnej rade a podľa § 26 ods. 1 zákona o rokovacom poriadku vysloviť súhlas, aby guvernér Národnej banky Slovenska Jozef Makúch správu uviedol a mohol vystúpiť v rozprave na schôdzi Národnej rady. Návrh na uznesenie Národnej rady je prílohou tejto správy. Ďakujem, pán predsedajúci, prosím, otvorte rozpravu.
Grendel, Gábor, podpredseda NR SR (2022-05-05):
Päť faktických poznámok na vystúpenie pani poslankyne. 	Nech sa páči, pán poslanec Filip Kuffa.
M. Číž, podpredseda NR SR: (2008-07-03):
Ako posledný písomne prihlásený vystúpi pán poslanec Brocka s interpeláciou.
J. Burian, poslanec: (2003-11-07):
Druhá vec je vlastne, rozpráva sa tu o faktoringu a forfajtingu. Chcem ubezpečiť, že ekonomické teórie faktoringu a forfajtingu sú o niečom inom. Faktoring je v plnej vedomej ako ekonomickej teórie je odkupovanie pohľadávok pred lehotou splatnosti, doslova financovanie cash-flow danej spoločnosti, ale to, čo je vlastne účelom tejto spoločnosti, je bohapusté odkupovanie pohľadávok alebo doslova nútenie na odkupovanie pohľadávok tých, ktorí sú vlastníci tejto pohľadávky. Takže nezavádzajme verejnosť o tom, že sme tu vymysleli nejaké štandardné ekonomické pravidlá alebo štandardné ekonomické teórie, lebo teória nie je tým právom alebo tým názvom, o ktorom tu bolo spomínané. Chcem len vlastne parafrázovať pána Jarjabka, ktorý hovorí, že nejakým trefným názvom, ja by som práveže trefný názov povedal, že tá spoločnosť sa mala volať Dlžník, s. r. o., alebo Dlžník, a. s., nie Veriteľ, a. s. A by som povedal ešte nejaké také teórie o variabilných a fixných nákladoch. Ja si myslím, že pán minister zdravotníctva by sa nemal vyjadrovať k ekonomickým pojmom, ktoré nie sú identické a by som povedal, by sa museli pomeniť teórie fixných a variabilných nákladov. Neviem, či v zdravotníctve sú takéto teórie...
Blcháč, Ján, poslanec NR SR (2023-02-14):
Ďakujem pekne, pán predsedajúci. Prosím, aby ste dali hlasovať o tom, že Národná rada sa uzniesla prerokovať predložený návrh zákona v druhom čítaní.
Hrnčiar, Andrej, podpredseda NR SR (2019-12-05):
Pán poslanec Muňko.
Kuffa, Filip, poslanec NR SR (2023-02-16):
Vážený pán predsedajúci, dajte hlasovať, prosím, o tom, že predmetný návrh zákona prerokujeme v druhom čítaní.
Viskupič, Jozef, poslanec NR SR (2012-07-02):
Ďakujem. Ja sa chcem tiež pripojiť, že tuto, tento zámer a túto novelu mám ambíciu v prvom čítaní posunúť ďalej. I keď sme ako na klube, takisto v diskusiách rozoberali ten moment možného zneužitia. Aj keď nie som veľmi znalý vo všetkých možných obchádzaniach zákona, tak to jednoduché obídenie na základe jednoeurových zmlúv počas dvanástich mesiacov je reálne riziko. A súhlasím aj s tou argumentáciou, že sa to dá poriešiť v druhom čítaní. Mám ešte jeden moment, keďže k tomuto návrhu zákona sa veľmi nevyjadrujú poslanci vládnej strany, tak začínam byť trošička skeptický, či sa vôbec budeme baviť v druhom čítaní o ňom, i keď si myslím, že tento návrh problémov viac rieši, ako nerieši, a bolo by dobré, aby sa možno aj vyjadrili v rozprave k tomu, že akým spôsobom obrovský problém, ktorý ma tu, ktorý tu rastie, a niektorí poslanci opozície sa ho snažia riešiť, aké majú oni predstavy k tomuto a prečo zase mlčia.
Kuffa, Štefan, poslanec NR SR (2022-10-18):
Marek, chcem ti poďakovať za ten tvoj príspevok k tým zlým človekom, to, čo si tak z toho svojho papieru prečítal, no tak to som bol označený ja za toho zlého človeka. A v podstate pochopil som tak, že si to odsúdil toho kolegu za to jeho vyhlásenie a de facto, neodsúdil si to? To tak potom som to zle asi pochopil ja, ale dobre. Ale ty si tu tak v závere tuná také biblické okienko tu otvoril, Židia a samaritáni sa nemali v láske. No do istej miery hej, ale toho milosrdného samaritána, ktorého si spomínal, kde zbojníci prepadli pocestného a samaritán bol ten, išiel kňaz, prekročil toho človeka v priekope, išiel levita, levita to bola extra trieda ako židovská, tiež ho prekročil a išiel samaritán, ktorí boli druhotriedni, tak boli považovaní. Hej, v tej spoločnosti, vo vtedajšej Palestíne. A práve samaritán bol ten, ktorý sa oňho postaral, zaplatil hostinskému a povedal, že keď bude ťa to stáť viac, ja pôjdem naspäť, to je cesta z Jeruzalema do Jericha alebo naopak, hej, z Jericha do Jeruzalema. Tam sa to stalo. Dnes je tam pravoslávny chrám, kostol, kláštor Svätého Juraja a niekto to tak hovorí, že kláštor Svätého samaritána. Samaritáni boli ľudia, ktorí boli, v podstate to bolo obyvateľstvo Perzie a židovstva, ktoré v podstate v oblasti, ktoré bolo vyľudnené za čias kráľa Nabuchodonozora, keď ľudia, Židia boli zobratí do babylonského zajatia, aby to nezostalo prázdne a vyľudnené, tak kráľ Nabuchodonozor tam poslal tých svojich ľudí a oni v podstate to obyvateľstvo židovské a pohanské sa zmiešalo. Preto boli také zápasy a boje... (Prerušenie vystúpenia časomerom.)
Bugár, Béla, podpredseda NR SR (2018-09-20):
Dobre. To znamená, že aj ten druhý bod potom pán navrhovateľ teda zdôvodní, a je to prvé čítanie o návrhu poslancov Martina Klusa a Milana Laurenčíka na vydanie zákona, ktorým sa dopĺňa zákon č. 180/2014 Z. z. o podmienkach výkonu volebného práva (tlač 1056). Nech sa páči, máte slovo. (Rokovanie o návrhu poslancov Národnej rady Slovenskej republiky Martina Klusa a Milana Laurenčíka na vydanie ústavného zákona, ktorým sa mení Ústava Slovenskej republiky č. 460/1992 Zb. v znení neskorších predpisov , tlač 1057, a o návrhu poslancov Národnej rady Slovenskej republiky Martina Klusa a Milana Laurenčíka na vydanie zákona, ktorým sa dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov , tlač 1056.)
V. Veteška, podpredseda NR SR: (2004-03-17):
pristúpime k rokovaniu o správe vlády Slovenskej republiky o ekonomických dopadoch prijatých ekonomicko-sociálnych zákonov na mladé rodiny a dôchodcov . Správu vlády ste dostali ako tlač č. 596. Dávam slovo podpredsedovi vlády a ministrovi financií Slovenskej republiky pánovi Ivanovi Miklošovi a žiadam ho, aby správu uviedol.
M. Číž, podpredseda NR SR: (2007-12-11):
(Hlasovanie.) Prítomných 140 poslancov, za návrh 82 poslancov, proti 10, zdržalo sa 48 poslancov. Konštatujem, že Národná rada sa uzniesla, že tento návrh zákona prerokuje v druhom čítaní. Druhé hlasovanie, pán spravodajca.
Hrnčiar, Andrej, podpredseda NR SR (2019-11-28):
Pán poslanec Blanár.
Pleštinská, Zita, poslankyňa NR SR (2022-10-20):
Ďakujem, pán predsedajúci. Vážený pán navrhovateľ, vážený pán spravodajca, vážené kolegyne, tiež by som chcela podporiť tento pozmeňujúci návrh, ktorý sme s kolegyňou pripravili. Vieme, že doteraz rezervný fond si starostovia a primátori vytvárali na investície, nemohol sa však použiť na bežné výdavky. Vieme, aká je zložitá situácia v samospráve, takže myslím si, že kolegovia pochopia a tento pozmeňujúci návrh podporia. Ďakujem pekne.